কল্যাণী প্রিয়দর্শন (জন্ম: ৫ এপ্রিল ১৯৯২) একজন ভারতীয় চলচ্চিত্র অভিনেত্রী, যিনি মালয়ালম, তেলুগু এবং তামিল চলচ্চিত্রে অভিনয় করে থাকেন। নিউ ইয়র্ক সিটির পার্সসন স্কুল অব ডিজাইন থেকে আর্কিটেকচার ডিজাইনিংয়ে স্নাতক গ্রহণের পর কৃষ ৩ (২০১৩) এবং ইরু মুগান (২০১৬) এর প্রোডাকশন ডিজাইনে একজন সহকারী হিসাবে কাজ করেছিলেন। ২০১৭ সালের তেলুগু চলচ্চিত্র হ্যালো-তে অভিনয়ের মাধ্যমে তার অভিনয়ে আত্মপ্রকাশ ঘটে, যার জন্য তিনি শ্রেষ্ঠ নবাগতা অভিনেত্রী বিভাগে ফিল্মফেয়ার পুরস্কার দক্ষিণ এবং ৭ম দক্ষিণ ভারতীয় আন্তর্জাতিক চলচ্চিত্র পুরস্কার জিতেছিলেন।Winners: 65th Jio Filmfare Awards (South) 2018. Times of India (17 June 2018). Retrieved on 14 August 2018.   প্রাথমিক জীবন  কল্যাণী ভারতীয় চলচ্চিত্র নির্মাতা প্রিয়দর্শন এবং অভিনেত্রী লিসির পরিবারে জন্মগ্রহণ করেছিলেন। দুই ভাই-বোনের মাঝে কল্যাণী বড়। ২০১৪ সালে তার বাবা-মা বিবাহবিচ্ছেদ করেছিলেন। তিনি তার বিদ্যালয়ের প্রাথমিক পড়াশোনা চেন্নাইয়ের লেডি আন্দাল এবং পরে সিঙ্গাপুরে করেছিলেন, যেখানে তিনি মঞ্চ দলেও কাজ করেছিলেন। বিদ্যালয় শেষ করার পরে তিনি নিউ ইয়র্ক সিটির পার্সসন স্কুল অব ডিজাইন থেকে আর্কিটেকচার ডিজাইনিংয়ে স্নাতক ডিগ্রি অর্জন করেছিলেন। এই সময়ে তিনি মঞ্চ প্রশিক্ষণও গ্রহণ করেছিলেন। ভারতে ফিরে তিনি পন্ডিচেরির আদিশক্তি থিয়েটারে একটি অভিনয় কর্মশালায় অংশ নিয়েছিলেন।   কর্মজীবন  কল্যাণী ২০১৩ সালে সবু সিরিলের অধীনে বলিউড ছবি কৃষ ৩ (২০১৩)-তে সহকারী প্রোডাকশন ডিজাইনার হিসাবে তার কর্মজীবন শুরু করেছিলেন এবং ২০১৬ সালে তিনি তামিল ছবি ইরু মুগান (২০১৬)-তে সহকারী আর্ট ডিরেক্টর হিসাবে কাজ করেছিলেন। পরের বছর তিনি আখিল আক্কিনেনির বিপরীতে তেলুগু ছবি হ্যালো (২০১৭) দিয়ে অভিনয়ের সূচনা করেছিলেন। এটি পরিচালনা করেছিলেন কল্যাণীর পিতা প্রিয়দর্শনের প্রাক্তন সহকারী বিক্রম কুমার এবং অভিনেতা আক্কিনেনি নাগার্জুনা চলচ্চিত্রটি প্রযোজনা করেছিলেন। ছবিটি ২২ ডিসেম্বর ২০১৭-এ বিশ্বব্যাপী মুক্তি পায় এবং সমালোচকদের কাছে অভিনয়ের জন্য তিনি ইতিবাচক সাড়া পেয়েছিলেন। মালয়ালম চলচ্চিত্রে কল্যাণীর অভিষেক ঘটেছিল তার পিতা প্রিয়দর্শন পরিচালিত ২০২০ সালের প্রাগৈতিহাসিক যুদ্ধভিত্তিক চলচ্চিত্র মারাক্কর : আরবিকাদালিন্তে সিংহাম দিয়ে, যদিও এই ভাষায় তার অভিনীত প্রথম মুক্তিপ্রাপ্ত চলচ্চিত্রটি ছিল পারিবারিক-নাট্য চলচ্চিত্র বারাণে আকাশ্যমুন্ডু (২০২০)।   চলচ্চিত্রের তালিকা   যে চলচ্চিত্রগুলি এখনও মুক্তি পায় নি  বছর শিরোনাম ভূমিকা ভাষা সূত্র ২০১৭ হ্যালো প্রিয়া / জুন্নু তেলুগু  ২০১৯চিত্রালহরি লহরি রনরঙ্গম  গীতা হিরো  মীরা তামিল ২০২০বারানে আবশ্যমুন্দ্ নিকিতা "নিক্কি" মালয়ালমপুথাম পুধু কালাই  তরুণী লক্ষ্মী কৃষ্ণন তামিল  ২০২১মানাধু সীতালক্ষ্মী মারাক্কর : লায়ন অব দ্য অ্যারাবিয়ান সি আইশা মালয়ালম  ২০২২হৃদয়ম নিত্যা বালাগোপাল ব্রো ড্যাডি আন্না কুরিয়ান থাল্লুমালা  ফাতিমা বিবি "বিপাথু"  ২০২৩ শেশাম মাইক-ইল ফাতিমা ফাতিমা নূরজাহান "পাথু"  অ্যান্টনি অ্যান মারিয়া  ২০২৪ ভর্ষঙ্গলক্কু শেশাম অ্যানি জন জিনি   তামিল ওডুম কুঠিরা চাডুম কুঠিরা   মালয়ালম ঘোষিত হবেওয়েফারার ফিল্মস প্রোডাকশন নং ৭     পুরস্কার এবং সম্মাননা    বছর পুরস্কার বিভাগ চলচ্চিত্র ফলাফল  ২০১৮ ৬৫তম ফিল্মফেয়ার পুরস্কার দক্ষিণ ফিল্মফেয়ার পুরস্কার শ্রেষ্ঠ নবাগতা অভিনেত্রী – দক্ষিণ হ্যালো (২০১৭)  ৭ম সাইমা পুরস্কার শ্রেষ্ঠ নবাগতা অভিনেত্রী (তেলুগু)  অপ্সরা পুরস্কার বর্ষসেরা নবাগতা অভিনেত্রী  ২০২১ ৬৫তম ফিল্মফেয়ার পুরস্কার দক্ষিণ শ্রেষ্ঠ নবাগতা অভিনেত্রী – মালয়ালম বারাণে আবাশ্যমুন্ডু (২০২০)    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:চেন্নাইয়ের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৯২-এ জন্ম বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:মালয়ালী ব্যক্তি বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:১৯৯৩-এ জন্ম বিষয়শ্রেণী:পার্সনস স্কুল অব ডিজাইনের প্রাক্তন শিক্ষার্থী